**PAPPNÉ MOLNÁR VERONIKA**

**8623 BALATONFÖLDVÁR, ZRÍNYI M. U. 46.**

**Balatonföldvár Város Képviselő-testülete**

**8623 BALATONFÖLDVÁR**

**Petőfi S. u. 1.**

**Tárgy: Képviselői beszámoló**

**Tisztelt Képviselő-testület!**

 Magyarország helyi önkormányzatairól szóló 2011. évi CXXXIX törvény 32§ (2) bekezdése szerint a települési képviselő a törvényben foglaltak szerint köteles kapcsolatot tartani a választópolgárokkal, akiknek évente legalább egy alkalommal tájékoztatást nyújt képviselői tevékenységéről.

Sajátos helyzetben vagyok, hiszen a közösségi ház vezetőjeként a város programjain és akárcsak a nyitvatartási időben felkeresők gyakran fogalmazzák meg a képviselő-testület, az önkormányzat munkájával kapcsolatos véleményüket, kérdéseiket. Az itt felmerülő kérdésekre, amennyire lehet magam kerestem a megoldást, vagy a megfelelő ügyintézőhöz irányítottam a problémát. Ezek között volt egyéni, közösségi, szociális és közigazgatás jellegű is.

Balatonföldvári lakóval való kapcsolattartás részemről nem igazán csak hivatalos formában történik, hanem a nem formális módok a jellemzőek. A hozzám személyesen, telefonon vagy e-mailben fordulók problémáit meghallgatom, problémáikat igyekszem kezelni.

Nem csak munkám során, hanem képviselői tisztségemből fakadóan is tevékenyen részt vettem a kiemelt állami és városi ünnepségeken, civil szervezetek által szervezett programokon, rendezvényeken. A civil szervezetekkel igyekszem szoros kapcsolatot kialakítani, rendezvényeiken megjelenni és bekapcsolódni munkájukba és másokat is arra bíztatni, hogy vegyenek részt a civil életben.

Hivatali kötelezettségeimnek próbáltam eleget tenni. Lehetőségeimhez képest szinte valamennyi testületi ülésen részt vettem. Jelen voltam szinte valamennyi Pénzügyi Bizottsági ülésen. Felelősségteljes képviselői feladataimat csak úgy tudom ellátni, ha kellőképpen felkészülve és tájékozódva hozom meg döntéseimet a képviselő-testületi üléseken. Ezt pedig a bizottságokon történő előkészítő munka folyamán lehet megalapozni.

A munkát természetesen nem egyedül végzem, hanem együtt képviselőtársaimmal, a hivatal dolgozóval és az érintettekkel együtt. Képviselő-társaimnak, az önkormányzat dolgozóinak szeretném megköszönni, hogy munkámhoz mindig segítőkészen álltak.

Polgármester Úr megbízása alapján 2023. év májusában Gaienhofenben, testvértelepülésünk meghívására képviseltem városunkat. Minden ilyen rendezvényen, méltóképen igyekeztem képviselni Balatonföldvár várost és lakóit.

Az elkövetkezendő időszakban is igyekszem Balatonföldvár Város és a településen élők érdekeit minden lehetséges fórumon megfelelően képviselni és a belém vetett bizalmat megszolgálni.

Balatonföldvár, 2024. február 5.

 Pappné Molnár Veronika

 önkormányzati képviselő